Kabupatén Karangasem (aksara Bali: ᬓᬭᬗᬲᭂᬫ᭄) inggih punika silih tunggil kabupatén ring propinsi Bali, Indonésia.

Lelintihan 
Lelintihan Karangasem nénten lémpas saking babad kaadegang nyané Krajaan Karangasem.

Parinama Karangasem sujatiné maasal saking kruna Karang Semadi. Makudang catetan sané madaging asal-usul kruna karangasem punika kanikayang ring Prasasti Sading C sané magenah ring Geria Mandara, Munggu, Badung. Luwih langkung kanikayang pinaka Gunung Lempuyang ring kalér kangin Amlapura, ring pamahbah nyané maparinama Adri Karang sané maartos Gunung Karang.

Ring tetilikan lelintihan kawéntenan pura, Lempuyang kakaitang sareng kruna lampu sané artos ipun kapilih, miwah Hyang sané maartos sané makuasa (Bathara Guru, Hyang Parameswara). Ring Adri Karang puniki Hyang Agnijaya ngadegang Pura Lempuyang Luhur satmaka genah masemadi
(Karang Semadi). Nyansan suwé Karang Semadi puniki magentos manados Karangasem.

Ring aab krajaan Karangasem ngantos warsa 1908 wawengkon ngajangkepin 21 Punggawa, punika Karangasem, Seraya, Bugbug, Ababi, Abang, Culik, Kubu, Tianyar, Pesedahan, Manggis, Antiga, Ulakan, Bebandem, Sibetan, Pesangkan, Selat, Muncan, Rendang, Besakih, Sidemen, dan Talibeng. Santukan kaon mayuda saking Welanda, Krajaan Karangasem magenah ring sor Pamréntahan Hindia Welanda. Ring aab kamahardikaan Indonésia, status ipun magentos dados wawengkon madya tingkat II.

Géograpi
Karangasem inggih punika kabupatén sané magenah ring ujung pinih kangin Pulo Bali. Mawit astronomis, kabupatén puniki magenah ring 8°00'00"–8°41'37,8" Lintang Kelod miwah 115°35'9,8"–115°54'8,9" Bujur Kangin. Jimbar wawengkon Kabupatén Karangasem punika 839,54 km² utawi 83.954 Ha sané kakepah dados 8 kacamatan, 75 désa, miwah 3 kalurahan. Kecamatan-kecamatan ring Kabupatén Karangasem luiré: Kecamatan Rendang, Sidemen, Manggis, Karangasem, Abang, Bebandem, Selat, miwah Kubu.

Wates wawidangan
Wawidangan kabupatén puniki jimbarnyané 839,54 km² sané kawatesin antuk;

Topograpi 
Kabupatén Karangasem madué wawengkon sané mawatesan sareng segara nganti pagunungan antuk puncak pinih tegeh ipun Gunung Agung. Sapunika kategehan genah nyané mavariasi saking 0 - 3.142 m ring duur pamukaan segara miwah makéhan wawengkon Karangasem madué kategehan riantara 100–500 m dpl miwah 500–1000 m dpl. Punika maartos atenga wawengkon nyané marupa pabukitan nganti pagunungan. Wawengkon asah nyané wantah kirang langkung 13,4% saking jimbar wawengkon punika wantah kasebar ring wawengkon pasisi utawi pasisir.

Mawit tingkat kaabingan, wawengkon dataran pinih jimbar ring Kacamatan Karangasem antuk jimbar 3.798 ha, kasarengin olih Kacamatan Abang antuk jimbar 3.718 ha, sapunika wawengkon abing pinih jimbar punika ring Kacamatan Kubu antuk jimbar wawidangan sawatara 4.898 ha, kasarengin Kacamatan Manggis antuk jimbar wawidangan 2.306 ha. Puniki klasifikasi jangkep indik tingkat kaabingan genah:
 Kaméréngan léréng 0–8% pinaka wawengkon asah (flat to almost flat), antuk pasebaran ngajangkepin samian Kacamatan antuk jimbar wawengkon 23.090,00 Ha utawi 27,5% saking total jimbar wawengkon Kabupatén Karangasem. Jimbaran pinih ageng punika ring Kacamatan Kubu punika antuk jimbar 5.011,00 Ha utawi 21,7% saking jimbar wawengkon antuk kaméréngan 0–8%.
 Kaméréngan léréng 8–15% pinaka wawengkon nampek asah (gentle sloping), antuk pasebaran ipun ngajangkepin samian kacamatan siosan Kacamatan Sidemen antuk jimbar wawengkon 12,860 Ha utawi 15,3% saking total jimbar wawengkon Kabupatén Karangasem. Jimbaran pinih ageng punika ring Kacamatan Kubu antuk jimbar sawatara 5.826 Ha utawi 45,3% saking jimbar wawengkon antuk kaméréngan 8–15%.
 Kamérérangan léréng 15–25%, pinaka wawengkon abing kedik dalem (moderately steep), antuk pasebaran ipun ngajangkepin samian kacamatan antuk jimbar wawengkon 16.682,00 Ha utawi 19,9% saking total jimbar wawengkon Kabupatén Karangasem. Jimbaran pinih ageng punika ring Kacamatan Rendang antuk jimbar sawatara 5.634 Ha utawi 33,8% saking jimbar wawengkon antuk kamérérangan 15–25%. 
 Kamérérangan léréng 25–40%, pinaka wawrngkon dalem (moderately steep), antuk pasebaran nyané ngajangkepin samian kacamatan antuk jimbar wawengkon 14.794 Ha utawi 17,6% saking total jimbar wawidangan Kabupatén Karangasem. Jimbaran pinih ageng punik ring Kacamatan Abang antuk jimbar 3.495 Ha utawi 23, 6% saking jimbar wawengkon antuk Kamérérangan 25–40%.
 Kamérérangan ring duur 40%, pinaka wawengkon abing sané dalem ring samian kacamatan antuk jimbar wawengkon 16.258 Ha utawi 19,7% total jimbar wawidangan Kabupatén Karangasem. Jimbaran pinih ageng punika ring Kacamatan Kubu antuk jimbar 4.898 Ha utawi 29,6% saking jimbar wawengkon antuk kaméréngan langkung saking 40%.

Géologi 
Mawit géologi Kabupatén Karangasem kakepah dados formasi Kuarter, Kuarter Sor, miwah Miosin. Formasi Kuarter ngajangkepin makéhan wawidangan kabupatén. Formasi Kuarter antuk Litologi Tufa Biasan miwah menengan lahar magenah ring pasisir kalér punika ring wawengkon Tianyar. Litologi marupa lahar, bias, lapili kaarahang bom, warna soklat denges ngantos selem. Sebaran nyané ring wawengkon Gunung Agung, Selat, Muncan, selantang embakan Tukad Buhu, miwah Tukad Bangka. Ring pahan kalér kakawitin saking wawengkon Gunung Agung, wawidangan Kacamatan Kubu, makéhan Kacamatan Abang, wawengkon embakan Tukad Unda. Komposisi lahar madaging watuan beku andesit miwah watu apung antuk masa dasar tufa biasan. Bias komposisi ipun saking faalspar, gelas vulkanik, miwah mineral selem. Lapili miwah bom komposisi nyané madaging batu apung miwah lava andesit, ketah nyané watuan puniki durung kantos miwah aluh kalepas. Punika ring watuan ipun kawéntang lava miwah bréksi, kompak miwah keras, ring lava atenga marongga. Formasi Kuarter Sor kawéntenan ipun ring wawengkon ujung kangin kabupatén punika Kacamatan Karangasem wagian kangin miwah Kacamatan Abang pahan kalér. Litologinya marupa lava miwah bréksi Gunung Api Seraya. Lava mawarna klau selem. Bréksi mawarna soklat. Formasi Miosin wénten ring pabukitan Kacamatan Manggis miwah Selat. Litologi ipun marupa bréksi miwah lava pinaka formasi Ulakan. Lava mawarna klau selem miwah bréksi mawarna soklat selem.

Soroh tanah sané wénten ring Kabupatén Karangasem marupa sorog méditéran, alluvial, latosol, miwah régosol. Soroh tanah méditéran punika pahan pinih alit (147 ha utawi 0,2%), pasebaran nyané ring wagian pasisir kacamatan Manggis sekadi atenga wawidangan Désa Antiga, wawidangan Désa Ulakan, wawidangan Désa Manggis, wawidangan Désa Nyuh Tebel miwah wawengkon kauh Désa Bugbug (Kacamatan Karangasem). Soroh tanah alluvial kasebar ring Kacamatan Sidemen, Manggis, Karangasem, Bebandem miwah Selat. Salanturné latosol (jimbar 36.325 ha utawi 43,3%) ring wawengkon Kacamatan Karangasem pahan kangin (Désa Seraya, Seraya Barat, Seraya Timur), atenga wawengkon Kacamatan Abang sekadi Désa Purwakerti, wawengkon pabukitan Manggis ngatos atenga Kecamatan Selat pahan kelod, miwah atenga Kacamatan Sidemen. Soroh tanah latosol puniki ketah nyané aluh embid, tasih kacunduk ring Kacamatan Karangasem kangin krana tanah nyané akéh madaging watu lepas antuk végétasi sané kirang taler kaméréngan nyané sané langkung dalem. Soroh tanah régosol (jimbar 36.784 ha utawi 43,8%) kacunduk ring akéhan wawidangan Kabupatén Karangasem. Sebaran punika saking pahan kalér nganti pahan tengah. Tanah soroh puniki taler aluh embid kautama ring wawengkon antuk kaméréngan abing tanah dalem.

Hidrologi 
Wénten makudang tukad sané ngentasin wawidangan Kabupatén Karangasem, riantara ipun wénten kalih tukad sané becik antuk kakembangang manados wit toya sané prasida ngasediayang kaperluan toya krama Karangasem, punika Tukad Unda miwah Tukad Telaga Waja. Mawit tingkat kontinuitas embakan, tukad ring wawidangan Kabupatén Karangasem kakepah manados tiga, luiré:
 Ngembak salantang warsa (perennial streams) ketah ngembak nuju pahan kelod. Punika conto tukad sané ngembak salantang warsa: Tukad Janga, Tukad Telaga Waja, Tukad Mangereng, Tukad Jinah, Tukad Nyuling, Tukad Kekeruk, Tukad Buhu miwah sané liayanan.
 Ngembak wantah masan sabeh (intermitten streams). Tukad soroh puniki kawéntenan nyané akéh ring Désa Seraya, Seraya Barat, Bugbug miwah Perasi.
 Ngembak wantah ri tatkala sabeh (ephemeral streams) ketah nyané samian tukad ring Kacamatan Kubu, atenga ring Kacamatan Abang (Purwakerthi, Labasari), miwah atenga ring Kacamatan Karangasem (Seraya Timur).

Iklim 
Suhu udara ring wawidangan Kabupatén Karangasem sanget masiosan olih krana kategehan satunggil genah, menawi ketah nyané suhu udara rerata ring wawidangan Karangasem riantara 20°–32 °C, antuk suhu udara ring wawengkon pabukitan miwah pagunungan ketah nyané kirang saking 20 °C. Tingkat kabelusan nisbi ring wawengkon puniki mavariasi riantara 76%–81%. Mawit klasifikasi iklim Koppen, makéhan wawidangan Kabupatén Karangasem maiklim tropis belus miwah tuh (Aw) antuk kalih masan, punika masan panes miwah masan sabeh. Masan panes ring wawidangan Karangasem ketah nyané wénten ring sasih Méi–Oktober antuk sasih pinih tuh punika Agustus miwah Séptémber antuk curah sabeh nyabran sasih ring sor 20 mm per sasih. Sauntara punika, masan sabeh ring Kabupatén Karangasem wénten ring sasih Nopémber–April antuk sasih pinih belus ring Januari miwah Pébruari sané curah sabeh nyabran sasih ipun ring duur 200 mm per sasih. Curah sabeh nyabran warsa ring wawidangan Kabupatén Karangasem sawatara riantara 1.000–1.700 mm per warsa antuk akéh curah hujan sawatara riantara 90–140 rahina sabeh per warsa.

Pamréntahan

Bupati

Déwan pawakilan

Wawengkon Administratip

Karangasem madué 8 Kecamatan, 3 Kelurahan, 75 Désa, 52 Lingkungan miwah 552 Dusun, 185 Désa Adat miwah 605 Banjar Adat.

Pertanian

Subak

Pustaka

Karangasem
Kabupatén Karangasem